
[bookmark: TextBodyBegin]Европейският парламент,
–	като взе предвид окончателните годишни отчети на Европейската фондация за обучение за финансовата 2022 година,
–	като взе предвид годишния доклад на Сметната палата относно агенциите на ЕС за финансовата 2022 година, придружен от отговорите на агенциите[footnoteRef:1], [1:  	ОВ C, C/2023/594, 27.10.2023 г.] 

–	като взе предвид декларацията за достоверност[footnoteRef:2] относно надеждността и точността на отчетите, както и законосъобразността и редовността на свързаните с тях операции, предоставена от Сметната палата за финансовата 2022 година в съответствие с член 287 от Договора за функционирането на Европейския съюз, [2:  	ОВ C, C/2023/112, 12.10.2023 г.] 

–	като взе предвид препоръката на Съвета от 22 февруари 2024 г. относно освобождаването от отговорност на Фондацията във връзка с изпълнението на бюджета за финансовата 2022 година (06180/2024 – C9‑0101/2024),
–	като взе предвид член 319 от Договора за функционирането на Европейския съюз,
–	като взе предвид Регламент (ЕС, Евратом) 2018/1046 на Европейския парламент и на Съвета от 18 юли 2018 г. за финансовите правила, приложими за общия бюджет на Съюза, за изменение на регламенти (ЕС) № 1296/2013, (ЕС) № 1301/2013, (ЕС) № 1303/2013, (ЕС) № 1304/2013, (ЕС) № 1309/2013, (ЕС) № 1316/2013, (ЕС) № 223/2014 и (ЕС) № 283/2014 и на Решение № 541/2014/ЕС и за отмяна на Регламент (ЕС, Евратом) № 966/2012[footnoteRef:3], и по-специално член 70 от него, [3:  	OВ L 193, 30.7.2018 г., стр. 1.] 

–	като взе предвид Регламент (ЕО) № 1339/2008 на Европейския парламент и на Съвета от 16 декември 2008 г. за създаване на Европейска фондация за обучение[footnoteRef:4], и по-специално член 17 от него, [4:  	OВ L 354, 31.12.2008 г., стр. 82.] 

–	като взе предвид Делегиран регламент (ЕС) 2019/715 на Комисията от 18 декември 2018 г. относно рамковия финансов регламент за органите, създадени по силата на ДФЕС и Договора за Евратом и посочени в член 70 от Регламент (ЕС, Евратом) 2018/1046 на Европейския парламент и на Съвета[footnoteRef:5], и по-специално член 105 от него, [5:  	ОВ L 122, 10.5.2019 г., стр. 1.] 

–	като взе предвид член 100 и приложение V към своя Правилник за дейността,
–	като взе предвид становището на комисията по заетост и социални въпроси,
–	като взе предвид доклада на комисията по бюджетен контрол (A9-0114/2024),
1.	освобождава от отговорност директора на Европейската фондация за обучение във връзка с изпълнението на бюджета на Фондацията за финансовата 2022 година;
2.	представя своите забележки в резолюцията по-долу;
3.	възлага на своя председател да предаде настоящото решение, както и резолюцията, която е неразделна част от него, на директора на Европейската фондация за обучение, на Съвета, Комисията и Сметната палата и да осигури публикуването им в Официален вестник на Европейския съюз (серия L).

[bookmark: _Toc161753642]2. Решение на Европейския парламент от 11 април 2024 г. относно приключването на сметките на Европейската фондация за обучение за финансовата 2022 година (2023/2163(DEC))
Европейският парламент,
–	като взе предвид окончателните годишни отчети на Европейската фондация за обучение за финансовата 2022 година,
–	като взе предвид годишния доклад на Сметната палата относно агенциите на ЕС за финансовата 2022 година, придружен от отговорите на агенциите[footnoteRef:6], [6:  	ОВ C, C/2023/594, 27.10.2023 г.] 

–	като взе предвид декларацията за достоверност[footnoteRef:7] относно надеждността и точността на отчетите, както и законосъобразността и редовността на свързаните с тях операции, предоставена от Сметната палата за финансовата 2022 година в съответствие с член 287 от Договора за функционирането на Европейския съюз, [7:  	ОВ C, C/2023/112, 12.10.2023 г.] 

–	като взе предвид препоръката на Съвета от 22 февруари 2024 г. относно освобождаването от отговорност на Фондацията във връзка с изпълнението на бюджета за финансовата 2022 година (06180/2024 – C9‑0101/2024),
–	като взе предвид член 319 от Договора за функционирането на Европейския съюз,
–	като взе предвид Регламент (ЕС, Евратом) 2018/1046 на Европейския парламент и на Съвета от 18 юли 2018 г. за финансовите правила, приложими за общия бюджет на Съюза, за изменение на регламенти (ЕС) № 1296/2013, (ЕС) № 1301/2013, (ЕС) № 1303/2013, (ЕС) № 1304/2013, (ЕС) № 1309/2013, (ЕС) № 1316/2013, (ЕС) № 223/2014 и (ЕС) № 283/2014 и на Решение № 541/2014/ЕС и за отмяна на Регламент (ЕС, Евратом) № 966/2012[footnoteRef:8], и по-специално член 70 от него, [8:  	OВ L 193, 30.7.2018 г., стр. 1.] 

–	като взе предвид Регламент (ЕО) № 1339/2008 на Европейския парламент и на Съвета от 16 декември 2008 г. за създаване на Европейска фондация за обучение[footnoteRef:9], и по-специално член 17 от него, [9:  	OВ L 354, 31.12.2008 г., стр. 82.] 

–	като взе предвид Делегиран регламент (ЕС) 2019/715 на Комисията от 18 декември 2018 г. относно рамковия финансов регламент за органите, създадени по силата на ДФЕС и Договора за Евратом и посочени в член 70 от Регламент (ЕС, Евратом) 2018/1046 на Европейския парламент и на Съвета[footnoteRef:10], и по-специално член 105 от него, [10:  	ОВ L 122, 10.5.2019 г., стр. 1.] 

–	като взе предвид член 100 и приложение V към своя Правилник за дейността,
–	като взе предвид становището на комисията по заетост и социални въпроси,
–	като взе предвид доклада на комисията по бюджетен контрол (A9-0114/2024),
1.	одобрява приключването на сметките на Европейската фондация за обучение за финансовата 2022 година;
2.	възлага на своя председател да предаде настоящото решение на директора на Европейската фондация за обучение, на Съвета, Комисията и Сметната палата и да осигури публикуването му в Официален вестник на Европейския съюз (серия L).


[bookmark: _Toc161753643]3. Резолюция на Европейския парламент от 11 април 2024 г., съдържаща забележките, които са неразделна част от решението за освобождаване от отговорност във връзка с изпълнението на бюджета на Европейската фондация за обучение за финансовата 2022 година (2023/2163(DEC))
Европейският парламент,
–	като взе предвид своето решение за освобождаване от отговорност във връзка с изпълнението на бюджета на Европейската фондация за обучение за финансовата 2022 година,
–	като взе предвид член 100 и приложение V към своя Правилник за дейността,
–	като взе предвид становището на комисията по заетост и социални въпроси,
–	като взе предвид доклада на комисията по бюджетен контрол (A9-0114/2024),
А.	като има предвид, че според отчета за приходите и разходите[footnoteRef:11] на Европейската фондация за обучение („Фондацията“) нейният окончателен бюджет за финансовата 2022 година възлиза на 25 051 848 EUR, което представлява увеличение със 17,05% спрямо 2021 г.; като има предвид, че бюджетът на Фондацията се осигурява изцяло от бюджета на Съюза; [11:  	ОВ C 38, 31.1.2023 г., стр. 13.] 

Б.	като има предвид, че в своя доклад относно годишните отчети на Фондацията за финансовата 2022 година („доклада на Палатата“) Сметната палата („Палатата“) заявява, че е получила достатъчна увереност, че годишните отчети на Фондацията са надеждни и че свързаните с тях операции са законосъобразни и редовни;
Бюджетно и финансово управление
1.	със задоволство отбелязва, че усилията за контрол на бюджета през финансовата 2022 година са довели до висока степен на изпълнение на бюджета от 99,98%, което представлява леко увеличение с 0,07% спрямо 2021 г.; посочва, че степента на изпълнение на бюджетните кредити за плащания е 97,70%, което представлява увеличение с 11,48% спрямо 2021 г.;
2.	приветства факта, че въпреки бюджетната криза, предизвикана от инфлацията и цените на комуналните услуги през 2022 г., Фондацията е успяла да управлява ефективно своите разходи, да въведе мерки за намаляване на разходите и да преразгледа приоритетите, без да допусне големи смущения в работната си програма;
Резултати от дейността
3.	отбелязва със задоволство, че Фондацията използва някои мерки като ключови показатели за резултатите от дейността, за да прави оценка на добавената стойност, предоставяна от нейната дейност, и други мерки, за да подобри управлението на бюджета си;
4.	отбелязва, че Фондацията е постигнала коефициент на приключване на дейностите от 93%, което представлява лек спад спрямо 2021 г., при своевременно изпълнение от 89%; приветства факта, че Фондацията е постигнала всички ключови показатели за резултатите от дейността над или много над поставените цели;
5.	отбелязва основните постижения на Фондацията за 2022 г., които се основават на три стратегически цели: релевантност и предвиждане на уменията, развитие и валидиране на умения и изпълнение и качество на политиките в областта на образованието и обучението; отбелязва, че тези цели се постигат от Фондацията посредством три основни услуги: център за знания, мониторинг и оценка и насоки за политиките;
6.	отбелязва новите инициативи, стартирани от Фондацията през 2022 г., например новата инициатива на „Екип Европа“ в Южното и Източното Средиземноморие и срещата на мрежата Governance, Learning, Action, Dialogue (GLAD — Управление, обучение, действие, диалог); отбелязва разрастването на нейната мрежа за високи постижения и онлайн конференцията на мрежата на Фондацията за високи постижения през ноември 2022 г., която даде възможност на участниците да споделят информация относно развитието и резултатите от работата на тематичното партньорство;
7.	подчертава, че Фондацията подкрепя Молдова, Грузия и Украйна като страни кандидатки в стремежа им да приведат своите политики в областта на образованието и заетостта в съответствие с тези на Съюза, като предоставя на националните органи технически експертен опит и съвети по различни въпроси в тясно сътрудничество с делегациите на Съюза и службите на Комисията;
8.	приветства факта, че мерките, предприети от Фондацията в отговор на сътресения, като продължаващото въздействие на пандемията от COVID-19 и руската агресия в Украйна, бяха много ефективни за гарантиране на непрекъснато и много високо равнище на изпълнение на годишната работна програма; приветства инициативата на Фондацията да подкрепи Украйна чрез онлайн ресурсния център за признаване на квалификациите, уменията и периодите на обучение на украинските бежанци и други средства и да реагира, когато е възможно и уместно, в тесен контакт с различни служби на Комисията, като използва нейния тематичен експертен опит и знания за системите за образование и обучение на страната;
9.	подчертава, че Фондацията преустанови всички дейности и сътрудничество с беларуските органи от началото на 2022 г.;
10.	приветства дейностите на Фондацията за подпомагане на държавите — партньори на Съюза, да използват потенциала на своя човешки капитал и да подобрят перспективите за заетост на своите граждани чрез реформа на системите за образование, за професионално обучение и за придобиване на умения и на системите на пазара на труда в контекста на политиките на Съюза в областта на външните отношения;
11.	приветства по-специално новата концепция на Фондацията за предприемачески центрове за високи постижения в областта на професионалното образование, които са разработени, за да допринесат за международния дебат в общността на предлагащите обучение по предприемачество и да вдъхновят центровете за обучение да реагират по-добре на променящите се потребности на гражданите, икономиките и обществата;
Ефикасност и успехи
12.	отбелязва, че през 2022 г. Фондацията е продължила да набелязва възможности за повишаване на ефективността на своите дейности, като усъвършенстване на цифровите работни процеси и активно участие в мрежата на агенциите на Съюза и различните ѝ работни групи; отбелязва, наред с другото, че Фондацията има обща счетоводна служба с Европейската агенция за безопасност и здраве при работа чрез споразумение за нивото на обслужване, подписано през 2022 г., и че се оценява възможността за споделяне на ресурси в областта на набирането на служители, киберсигурността, схемата за управление на околната среда и одитиране (EMAS), устойчивостта и екологизирането, обществените поръчки и информационно-технологичните инструменти и системи с Европейския център за развитие на професионалното обучение;
13.	отбелязва, че Фондацията е въвела мерки, включително например в областта на потреблението на енергия и управлението на сградите, затваряне на офисите през август 2022 г., сензори за осветление и вода, таймери за бойлери, отопление и климатизация; отбелязва увеличените усилия за енергийно управление, довели до икономии в размер на 2 000 м3 газ и 49 107 kWh електроенергия през 2022 г. въпреки увеличеното присъствие на служители в офисите през годината поради въведения хибриден модел на работа;
14.	приветства ангажимента на Фондацията да започне да ползва всички инструменти на Комисията за електронни обществени поръчки и факта, че процедурите за възлагане на обществени поръчки на Фондацията са напълно цифровизирани;
15.	поздравява Фондацията за изготвянето на корпоративен план за повишаване на енергийната ефективност и неутралността по отношение на климата на нейните операции;
Политика относно персонала
16.	отбелязва, че към 31 декември 2022 г. щатното разписание е изпълнено на 98,8%, като са назначени 85 длъжностни лица и срочно наети служители от общо 86 работни места за тези категории служители, разрешени съгласно бюджета на Съюза (същият брой разрешени длъжности, както през 2021 г.); отбелязва, че освен това през 2022 г. за Фондацията са работили 39 договорно наети служители и един местен служител;
17.	отбелязва, че през 2022 г. сред служителите на Фондацията са представени 21 държави членки; отново отбелязва със загриженост, че географският баланс е предизвикателство; отбелязва, че 42% от служителите на Фондацията са граждани на държавата членка, в която се намира тя; потвърждава, че Фондацията прилага процедури за подбор, основани на заслугите на кандидатите, като при наличието на еднакви заслуги Фондацията отдава предпочитание на по-слабо представените националности; припомня значението на географския баланс и призовава Фондацията да предприеме необходимите мерки за постигане на балансирано и справедливо географско представителство, включително на равнище средни и висши ръководни длъжности, като същевременно зачита компетенциите и заслугите на кандидатите, и да докладва за всяка промяна в това отношение на органа по освобождаване от отговорност;
18.	отбелязва по отношение на баланса между половете на средно и висше управленско равнище, че през 2022 г. четири от общо девет длъжности са заети от жени; отбелязва, че балансът между половете сред членовете на Управителния съвет е 41% мъже и 59% жени (съответно 11 и 16), а сред служителите като цяло делът на мъжете е 33%, а на жените – 67% (съответно 41 и 84); припомня, че е важно да се осигури баланс между половете, и призовава Фондацията да взема предвид този аспект при бъдещо набиране и назначение на служители в рамките на средното и висшето си ръководство; призовава Комисията и държавите членки, при номинирането на своите членове в управителния съвет на Фондацията, да вземат предвид, че е важно да се осигури баланс между половете;
19.	отбелязва, че според последващите действия във връзка с констатациите от процедурата по освобождаване от отговорност във връзка с изпълнението на бюджета за 2021 г. Фондацията е преразгледала своите обявления за свободни длъжности с цел да увеличи привлекателността на мястото на работа и диверсифицира комуникационните канали, като се насочва към държави, които са по-слабо представени, чрез LinkedIn;
20.	отбелязва, че Фондацията прие Хартата за многообразие и приобщаване през декември 2022 г.; отбелязва множеството придобивки на служителите през 2022 г. за подобряване на благосъстоянието на работното място и че освен това са приети нови правила относно работното време и хибридния модел на работа, които продължават да осигуряват на служителите възможности за нови гъвкави форми на организация на работата;
Обществени поръчки
21.	отбелязва констатацията на Палатата относно възлагането на рамково споразумение на стойност 1 милион евро за предоставяне на услуги, свързани с управлението на съдържание, след процедура, започната през 2021 г., съгласно която възлагането е нередовно поради отклонение от техническите спецификации; отбелязва, че за да докажат своя финансов капацитет, от оферентите е било изискано да представят приключени и подписани отчети, показващи оборот от най-малко 250 000 EUR за последните две финансови години, а именно 2019 и 2020 г.; отбелязва, че оборотът на спечелилия оферент за 2019 г. не е достигал изисквания праг, но Фондацията вместо да отхвърли оферента, е решила да не го отхвърля поради по-високия оборот, посочен в предварителните отчети за 2021 г.; подчертава факта, че заключението на Палатата е, че процедурата за оценка и произтичащият от нея договор са нередовни, а следователно и всички свързани плащания, които през 2022 г. възлизат на 100 100 EUR; отбелязва, че вследствие на констатацията на Палатата Фондацията ще опрости своята методика за оценка на финансовата надеждност на изпълнителите, като същевременно ще я адаптира в по-голяма степен към настоящата финансова ситуация (след пандемията от COVID-19 и войната в Украйна);
22.	отбелязва, че в друга открита процедура за поръчка на помощни услуги в държавите на стойност 4 милиона евро финансовият и икономически капацитет на оферентите е трябвало да бъде оценен по два критерия; i) стабилно финансово състояние, демонстрирано чрез набор от параметри, включително положителна нетна печалба; и ii) годишен оборот от най-малко 1 милион евро през последните две финансови години; отбелязва, че Фондацията е възложила поръчката на консорциум от пет нестопански субекта, въпреки че нито един от членовете на консорциума не е докладвал печалби през последните две години и че освен това Фондацията е решила да пренебрегне изискването за оборот, което спечелилият оферент не е изпълнил, като неприложимо за нестопанските субекти; подчертава заключението на Палатата, че Фондацията е приложила неправилно критериите за подбор и че икономическият и финансов капацитет на спечелилия оферент не е бил доказан; отбелязва също така, че поради това процедурата за оценка и произтичащият от нея договор са нередовни, а следователно и всички свързани с него плащания, които през 2022 г. възлизат на 70 500 EUR; отбелязва, че въпросната процедура за възлагане на обществена поръчка е насочена към развитието на човешкия капитал в Централна Азия и че вследствие на констатацията на Палатата Фондацията ще продължи обсъжданията със съответните служби на Комисията относно възможните алтернативни методи за изпълнение на дейностите в държавите партньори, като успоредно с това ще опрости своята методика за финансова оценка, за да се насочва, когато е приложимо, към пазара извън Съюза;
23.	припомня, че е важно при всички процедури за възлагане на обществена поръчка да се осигури лоялна конкуренция между участниците и да се обезпечи доставката на стоки и услуги на икономически най-изгодната цена, при зачитане на принципите на прозрачност и добро използване на публичните ресурси, пропорционалност, равно третиране и недискриминация; призовава Фондацията да предприеме действия, за да гарантира, че в бъдещите процедури за възлагане на обществени поръчки се осигурява пълно съответствие с приложимите правила, гарантиращи прозрачност, справедливост и почтеност на процедурите за възлагане на обществени поръчки;
24.	отбелязва, че в края на 2022 г. Фондацията не е приключила действията само по една констатация на Палатата във връзка с процедурата за възлагане на обществена поръчка за временни работници, публикувана през 2018 г. и потвърдена от Парламента в неговия доклад относно освобождаването от отговорност във връзка с изпълнението на бюджета; отбелязва освен това, че Фондацията е разгледала този въпрос при започването на работата по новия рамков договор, който трябва да бъде подписан през 2023 г.;
Предотвратяване и управление на конфликти на интереси и прозрачност
25.	отбелязва, че Фондацията е публикувала всички декларации за конфликти на интереси, както и автобиографиите на членовете на Управителния съвет и на висшето и средното ръководство; отбелязва освен това, че Фондацията публикува списък на всички срещи, проведени от нейния директор и от организации и самостоятелно заети лица, на своя уебсайт;
26.	отбелязва, че Фондацията разполага с вътрешна стратегия за борба с измамите, която се актуализира редовно, и може да обмисли допълването на тази стратегия със звено за борба с корупцията; отбелязва освен това, че тя понастоящем разработва политика по въпросите, свързани с конфликтите на интереси;
Вътрешен контрол
27.	приветства положителното становище на Службата за вътрешен одит относно механизмите за взаимно допълване и сътрудничество между Фондацията и Комисията в нейния окончателен одитен доклад от декември 2022 г., в което се подчертава експертният опит на служителите на Фондацията и установяването на структуриран диалог, който ще се провежда два пъти годишно и ще осигурява по-добра координация при подготовката на заседанията на Управителния съвет; отбелязва, че въпреки това Службата за вътрешен одит посочва и два много важни въпроса във връзка с мандата на Фондацията и мониторинга на показателите, както и два важни въпроса относно приоритетното привеждане в съответствие и относно усъвършенстването на базата данни на Съюза за исканията и на процедурите; потвърждава, че в отговор Фондацията е разработила, в сътрудничество с ГД „Трудова заетост, социални въпроси и приобщаване“, план за действие за изпълнение на тези препоръки, който да бъде приведен в действие през 2023 г.;
Други коментари
28.	отбелязва специалното внимание, което Фондацията отделя на киберсигурността, цифровите записи и управлението на данните, както и действията, предприети с цел спазване на съответните насоки на Съюза, като усъвършенстване на резервното копиране и тестове за проникването на основните уебсайтове на Фондацията; отбелязва освен това, че след извършена през 2021 г. оценка на риска за информационната сигурност на Фондацията в нейната цялост през 2022 г. е разработен и одобрен план за третиране на риска;
29.	отбелязва, че през 2022 г. Фондацията е запазила както сертифицирането по EMAS, така и сертифицирането по ISO 14001 след екологичен одит, осъществен през март 2022 г. (и 2023 г.);
30.	приветства факта, че Фондацията е продължила да прилага различни мерки за увеличаване на своето публично и онлайн присъствие, включително чрез създаване и популяризиране на десет подкаста, две международни награди и десет съвместни съобщения, стрийминг на седем интервюта LearningConnects чрез LIVE и чрез участие в Конференцията на страните по Рамковата конвенция на ООН по изменението на климата, за да представи работата си по зелените умения; отбелязва в този контекст значително увеличение на показателите на Фондацията в социалните медии през 2022 спрямо 2021 г.;
31.	отново призовава Фондацията да осигури по-голяма прозрачност и публична отчетност чрез по-добро използване на каналите на медиите и социалните медии;
°
°	°
32.	по отношение на други забележки, придружаващи решението за освобождаване от отговорност, които имат хоризонтален характер, препраща към своята резолюция от 11 април 2024 г.[footnoteRef:12] относно резултатите от дейността, финансовото управление и контрола на агенциите. [12:  	Приети текстове, P9_TA(2024)0280.] 

